Document ID: 31998R0086

RÅDETS FORORDNING (EF) Nr. 86/98 af 19. december 1997 om eksport af visse EKSF-stålprodukter fra Bulgarien til Fællesskabet i perioden 1. januar til 31. december 1998 (forlængelse af gyldigheden af ordningen med dobbeltkontrol)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113,
under henvisning til forslag fra Kommissionen, og
ud fra følgende betragtninger:
Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (1) trådte i kraft den 1. februar 1995;
ved Associeringsrådets afgørelse nr. 3/97 (2) besluttede parterne at forlænge gyldigheden af den ordning med dobbeltkontrol, der indførtes ved afgørelse nr. 1/96 (3), til at omfatte perioden 1. januar til 31. december 1998;
det er derfor nødvendigt at forny Fællesskabets gennemførelseslovgivning, der indførtes ved forordning (EF) nr. 2486/96 (4) -
UDSTEDT FØLGENDE FORORDNING:
Artikel 1
1. I perioden 1. januar til 31. december 1998 er import til Fællesskabet af visse jern- og stålprodukter henhørende under EKSF-traktaten og med oprindelse i Bulgarien, som opført i bilag I, betinget af, at der forelægges et tilsynsdokument udstedt af myndighederne i Fællesskabet, jf. afgørelse nr. 3/97 truffet af Associeringsrådet.
2. Tilsynsdokumentet udstedes på en formular svarende til den model, der er vist i bilag II.
3. Tariferingen af de produkter, der er omfattet af denne forordning, er baseret på Fællesskabets told- og statistiknomenklatur, i det følgende benævnt »den kombinerede nomenklatur« eller »KN«. Oprindelsen af produkter, der er omfattet af denne forordning, fastsættes i overensstemmelse med de gældende regler i Fællesskabet
4. I perioden 1. januar til 31. december 1998 er import til Fællesskabet af de produkter, der er opført i bilag I, tillige betinget af, at de kompetente bulgarske myndigheder udsteder et eksportdokument. Importøren forelægger originaleksemplaret af eksportdokumentet senest den 31. marts i det år, der følger efter det år, i hvilket de i dokumentet omhandlede varer afsendtes.
5. Varerne anses for at være afsendt på det tidspunkt, hvor de indlades til udførsel i det pågældende transportmiddel.
6. Eksportdokumentet skal være i overensstemmelse med den model, der er vist i bilag III. Det gælder for udførsel til hele Fællesskabets toldområde.
Artikel 2
1. Det i artikel 1, stk. 1, omhandlede tilsynsdokument udstedes automatisk og uden omkostninger af den kompetente myndighed i medlemsstaterne for enhver mængde, hvorom der anmodes, inden for fem arbejdsdage efter indgivelse af en ansøgning fra en importør i Fællesskabet, uanset hvor i Fællesskabet den pågældende importør er etableret. Denne ansøgning anses for at være modtaget af den kompetente nationale myndighed senest tre arbejdsdage efter indgivelsen, medmindre andet er bevist.
2. Et tilsynsdokument udstedt af en af de kompetente nationale myndigheder, der er anført i bilag IV, gælder i hele Fællesskabet.
3. Importørens ansøgning skal indeholde følgende elementer:
a) ansøgerens navn og fuldstændige adresse (herunder telefon- og telefaxnummer samt eventuelt et identifikationsnummer anvendt af de kompetente nationale myndigheder) samt momsregistreringsnummer, hvis ansøgeren er momspligtig
b) hvis dette er relevant, navn og fuldstændig adresse på klarereren eller ansøgerens repræsentant (herunder telefon- og telefaxnummer)
c) eksportørens fuldstændig navn og adresse
d) en nøjagtig beskrivelse af varerne, herunder:
- deres handelsbetegnelse
- KN-kode(r)
- oprindelsesland
- forsendelsesland
e) nettovægt i kg samt mængde af den fastsatte enhed, hvis denne ikke er nettovægten, efter KN-position
f) varernes cif-værdi i ecu ved Fællesskabets grænse efter KN-position
g) angivelse af om de pågældende produkter er af sekundakvalitet
h) det foreslåede tidsrum og sted for toldklarering i henhold til kriterierne i Kommissionens meddelelse 91/C 180/04 (5)
i) angivelse af om ansøgningen er en gentagelse af en tidligere ansøgning vedrørende samme kontrakt
j) følgende erklæring, dateret og underskrevet af ansøgeren med dennes navn angivet i blokbogstaver
»Undertegnede erklærer, at oplysningerne i denne ansøgning er korrekte og afgivet i god tro, og at jeg er etableret i Fællesskabet.«.
Importøren fremlægger også en genpart af salgs- eller købskontrakten og af proformafakturaen. På anmodning fremlægger importøren, f.eks. i tilfælde hvor varerne ikke er købt direkte i produktionslandet, et produktionscertifikat udstedt af det stålværk, der har fremstillet varen.
4. Tilsynsdokumenter kan kun anvendes så længe importliberaliseringsordningerne er i kraft med hensyn til de pågældende transaktioner. Med forbehold af mulige ændringer i gældende importforordninger eller af afgørelser, der træffes som led i en aftale eller i forbindelse med forvaltningen af et kontingent:
- fastsættes tilsynsdokumentets gyldighed hermed til fire måneder
- kan uudnyttede eller delvis udnyttede tilsynsdokumenters gyldighed forlænges for en tilsvarende periode.
5. Importøren returnerer tilsynsdokumenter til den udstedende myndighed ved gyldighedsperiodens udløb.
6. På betingelser, som de kompetente myndigheder fastsætter, kan de tillade, at erklæringer eller anmodninger fremsendes eller trykkes elektronisk. De kompetente myndigheder skal imidlertid have adgang til al dokumentation og bevismateriale.
7. Tilsynsdokumentet kan udstedes elektronisk, når blot de berørte toldkontorer har adgang til dokumentet via et edb-net.
Artikel 3
1. Konstateres det, at enhedsprisen i forbindelse med den pågældende transaktion er mindre end 5 % højere eller lavere end den pris, der er angivet i tilsynsdokumentet, eller at den samlede mængde af de produkter, der frembydes til indførsel, overstiger den mængde, der er angivet i tilsynsdokumentet med mindre end 5 %, er dette ikke til hinder for, at de pågældende produkter kan overgå til fri omsætning.
2. Oplysningerne i ansøgningerne om tilsynsdokumenter og selve dokumenterne er fortrolige. De er forbeholdt de kompetente myndigheder og ansøgeren.
Artikel 4
1. Medlemsstaterne meddeler Kommissionen:
a) så regelmæssigt og på et så ajourført grundlag som muligt og senest den sidste dag i hver måned nærmere oplysninger om de mængder og værdier (i ecu), for hvilke der er udstedt tilsynsdokumenter
b) senest seks uger efter udgangen af hver måned nærmere oplysninger om importen i den pågældende måned i overensstemmelse med artikel 26 i Kommissionens forordning (EF) nr. 840/96 (6).
Medlemsstaternes oplysninger opdeles på vare, KN-kode og land.
2. Medlemsstaterne giver meddelelse om uregelmæssigheder eller tilfælde af svig, som de konstaterer, og i givet fald om årsagen til, at de har nægtet at udstede et tilsynsdokument.
Artikel 5
Enhver meddelelse, der afgives i denne forbindelse, gives til Kommissionen for De Europæiske Fællesskaber og fremsendes elektronisk gennem det integrerede net, der er oprettet til dette formål, medmindre det af tvingende tekniske årsager er nødvendigt midlertidigt at benytte andre kommunikationsmidler.
Artikel 6
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 1997.

Labels: 1
8
3
18
15